PMIndiaData/PMIndiaSum huggingface dataset:
পরাক্রম পর্বের উদ্বোধন এবং কোনার্ক যুদ্ধ স্মারক শহীদদের প্রতি শ্রদ্ধা জানালেনপ্রধানমন্ত্রী

প্রধানমন্ত্রী শ্রী নরেন্দ্র মোদী সেনা কমান্ডারদের যৌথ সম্মেলনে যোগ দিতে আজ (২৮শে সেপ্টেম্বর) রাজস্থানের যোধপুরে গিয়ে পৌঁছেছেন। যোধপুর বায়ুসেনা ঘাঁটিতে তিন বাহিনীর পক্ষ থেকে তাঁকে গার্ড অফ অনার দেওয়া হয়। এরপর তিনি কোনার্ক যুদ্ধ স্মারকে গিয়ে শহীদদের প্রতি শ্রদ্ধা জানান। সেখানে ভিজিটর্স বুকে প্রধানমন্ত্রী লেখেন, মাতৃভূমির সুরক্ষায় উৎসর্গীকৃত ও অঙ্গীকারবদ্ধ সেনাবাহিনীর জন্য সমগ্র দেশ গর্বিত। প্রধানমন্ত্রী শ্রী মোদী নির্ভীক সেনানী, যাঁরা দেশের জন্য আত্মবলিদান দিয়েছেন তাঁদের কথা স্মরণ করে শ্রদ্ধা জানান। তিনি বলেন, এই সেনানীরা প্রজন্মের পর প্রজন্মের কাছে অনুপ্রেরণার প্রতীক। কোনার্ক স্টেডিয়ামে প্রধানমন্ত্রী ‘পরাক্রম পর্বে’র সূচনা করেন। এই উপলক্ষে আয়োজিত এক প্রদর্শনীও তিনি ঘুরে দেখেন। /
কোভিড-১৯ মোকাবিলায় সার্ক নের্তৃবৃন্দের সঙ্গে ভিডিও কনফারেন্সে বৈঠক ; পরবর্তী পরিকল্পনা সম্পর্কে প্রধানমন্ত্রীর বক্তব্য

করোনা ভাইরাস জনিত পরিস্হিতি এবং গৃহীত পদক্ষেপ সম্পর্কে আপনাদের চিন্তাভাবনা সকলের সঙ্গে ভাগ করে নেওয়ার জন্য ধন্যবাদ। আমরা সকলেই একমত যে, আমরা এক গুরুতর চ্যালেঞ্জের সম্মুখীন। আমরা এখনও পর্যন্ত জানিনা আগামী দিনগুলিতে এই মহামারি কেমন রূপ নেবে। এটা স্পষ্ট যে, আমাদের একযোগে কাজ করতে হবে। আমাদেরকে পৃথকভাবে নয়, একযোগে এগিয়ে আসতে হবে ; বিভ্রান্তির পরিবর্তে পারস্পরিক সহযোগিতা করতে হবে ; আতঙ্কিত না হয়ে প্রস্তুত হতে হবে। সহযোগিতামূলক মানসিকতার অঙ্গ হিসেবে আমি যৌথ এই প্রচেষ্টায় ভারত কিভাবে সাহায্য করতে পারে, সে বিষয়ে কিছু ভাবনাচিন্তা আপনাদের সঙ্গে ভাগ করে নিতে চাই। আমি কোভিড-১৯ মোকাবিলায় আপৎকালীন তহবিল গঠনের প্রস্তাব করছি। এই তহবিল আমাদের সকলের স্বেচ্ছামূলক অবদানের ওপর ভিত্তি করে গড়ে উঠবে। এই তহবিল গঠনের জন্য ভারত প্রাথমিকভাবে ১০ মিলিয়ন মার্কিন ডলার দেবে। আমাদের মধ্যে যেকোন দেশ অবিলম্বে পদক্ষেপ গ্রহণের খরচ হিসেবে এই তহবিল ব্যবহার করতে পারবে। আমাদের দূতাবাসগুলির মাধ্যমে বিদেশ সচিবরা এই তহবিলের ব্যবহার চূড়ান্ত করার রূপরেখা প্রণয়নে পারস্পরিক সমন্বয় রক্ষা করবে। আমরা ভারতে চিকিৎসক ও বিশেষজ্ঞদের নিয়ে একটি রাপিড রেসপন্স টিম গঠন করছি। এদের সঙ্গে রয়েছে টেস্টিং কিট ও অন্যান্য সরঞ্জাম। আপনাদের প্রয়োজনে এই দলকে প্রস্তুত রাখা হচ্ছে। আপনাদের ইমার্জেন্সি রেসপন্স টিমের জন্য আমরা দ্রুত অনলাইনে প্রশিক্ষণ ব্যবস্হা গ্রহণ করতে পারি। আমাদের দেশে আপৎকালীন পরিস্হিতিতে যে ধরনের মডেল গ্রহণ করা হয় তার ভিত্তিতে এই রেসপন্স টিম গড়ে উঠবে। আমাদের আপৎকালীন পরিস্হিতি মোকাবিলার সঙ্গে যুক্ত কর্মীদের দক্ষতা আরও বাড়াতে প্রশিক্ষণের এই উদ্যোগ। সম্ভাব্য ভাইরাস বাহক এবং এদের সংস্পর্শে যারা এসেছেন তাদের সহজেই চিহ্নিত করতে আমরা একটি ইন্টিগ্রেটেড ডিজিজ সার্ভাইলেন্স পোর্টাল চালু করেছি। আমরা সার্ক দেশগুলির সঙ্গে ডিজিজ সার্ভাইলেন্স সফ্টওয়্যার বিনিময় করতে পারি। এমনকি এই সফ্টওয়্যার ব্যবহারের প্রশিক্ষণও দিতে পারি। আমরা বতর্মান সুযোগ-সুবিধা তথা সার্ক বিপর্যয় ব্যবস্হা কেন্দ্রের মতো প্রাতিষ্ঠানিক ব্যবস্হাকে কাজে লাগাতে পারি। ভবিষ্যতের কথা বিবেচনায় রেখে দক্ষিণ এশিয়া অঞ্চলে মহামারির প্রকোপ দমনে গবেষণা ক্ষেত্রে পারস্পরিক সহযোগিতার আমরা একটি অভিন্ন গবেষণামূলক মঞ্চ গঠন করতে পারি। এ ধরনের গবেষণামূলক মঞ্চ স্হাপনে ভারতীয় মেডিকেল রিসার্চ কাউন্সিল সাহায্য করতে পারে। কোভিড-১৯এর প্রেক্ষিতে অর্থ ব্যবস্হার ওপর দীর্ঘমেয়াদী প্রভাব সম্পর্কে আমরা আমাদের বিশেষজ্ঞদের মতামত নিতে পারি। কিভাবে আমরা অভ্যন্তরীণ বাণিজ্য এবং স্হানীয় মূল্য শৃঙ্খল ব্যবস্হাকে অবিচল রাখা যায় সে ব্যাপারেও আমরা তাদের মতামত কাজে লাগাতে পারি। তবে, এটাই প্রথম বা শেষ মহামারি নয়, যার প্রভাব আমাদের ওপর পরেছে। কোভিড-১৯এর প্রেক্ষিতে অর্থ ব্যবস্হার পাশাপাশি অভ্যন্তরীণ বাণিজ্য ও স্হানীয় মূল্য শৃঙ্খল ব্যবস্হায় দীর্ঘমেয়াদী ভিত্তিতে যে প্রভাব পড়বে তার মোকাবিলায় আমরা বিশেষজ্ঞদের মতামত নিতে পারি। বিশেষজ্ঞদের মতামত আমাদের অঞ্চলে এই ধরনের ভাইরাসে ছড়িয়ে পড়া রুখতে সাহায্য করবে, সেইসঙ্গে আমাদের অভ্যন্তরীণ বাণিজ্য ব্যবস্হাকে সচল রাখবে।
দক্ষিণ এশীয় সামুদ্রিকঅঞ্চলে তেল ও রাসায়নিক দূষনের মোকাবিলায় ভারত ও দক্ষিণ এশিয়া সহযোগিতামূলক পরিবেশকর্মসূচির মধ্যে সমঝোতাপত্র স্বাক্ষরে মন্ত্রিসভার অনুমোদন

প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত ও ও দক্ষিণএশিয়া সহযোগিতামূলক পরিবেশ কর্মসূচির মধ্যে দক্ষিণ এশীয় সামুদ্রিক অঞ্চলে তেল ওরাসায়নিক দূষনের মোকাবিলায় সমঝোতাপত্র স্বাক্ষরে অনুমোদন দেওয়া হয়ছে। এর ফলে ভারত ও দক্ষিণ এশিয়ার সামুদ্রিক অঞ্চলেরদেশগুলি যেমন- বাংলাদেশ, মালদ্বীপ, পাকিস্তান ও শ্রীলঙ্কার মধ্যে সামুদ্রিক পরিবেশবজায় রাখার প্রশ্নে ঘনিষ্ঠ সহযোগিতার ক্ষেত্র প্রস্তুত করা সহজ হবে। এই সমঝোতাপত্রের আওতায় ‘ আঞ্চলিক তৈল দূষণ প্রতিরোধ আপৎকালীন পরিকল্পনা ’ রূপায়ণে উপযুক্ত জাতীয় কর্তৃপক্ষ হিসেবে দায়িত্ব পাচ্ছেভারতীয় উপকূলরক্ষী বাহিনী আর ভারত সরকারের পক্ষে তারাই তেল ও রাসায়নিক পদার্থসমুদ্রে ছড়িয়ে পরার বিষয়ে ব্যবস্হা নেবে। এছাড়া ভারতীয় উপকূলরক্ষী বাহিনীর নৌবহনউদ্ধার সমন্বয় কেন্দ্রগুলি সামুদ্রিক নানা ঘটনায় আপৎকালীন কেন্দ্র হিসেবে কাজকরবে। দক্ষিণ এশিয় অঞ্চলের পরিবেশউন্নয়ন ও ব্যবস্হাপনার ক্ষেত্রে সমন্বয় গড়ে তোলার জন্য আফগানিস্হান, বাংলাদেশ,ভূটান, ভারত, মালদ্বীপ, নেপাল, পাকিস্হান ও শ্রীলঙ্কা-য় ১৯৮২ সালে দক্ষিণ এশীয়গোষ্ঠী সাশেপ গড়ে তোলে। বাংলাদেশ, ভারত, মালদ্বীপ, পাকিস্তান ও শ্রীলঙ্কা-রআশেপাশে সামুদ্রিক অঞ্চলে তেল চুঁয়ে পড়ার একটি বড়সড় ঘটনার পরিপ্রেক্ষিতে সাশেপও আর্ন্তজাতিক নৌবহন সংস্হা এই আপৎকালীন পরিকল্পনা গ্রহন করে। /…
অধ্যাপক ভিম সিং-এর প্রয়াণে প্রধানমন্ত্রীর শোকপ্রকাশ

নয়াদিল্লী, ৩১ মে, ২০২২ অধ্যাপক ভিম সিং-এর প্রয়াণে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। শ্রী মোদী বলেছেন, একেবারে তৃণমূল স্তরের নেতা হিসেবে অধ্যাপক ভিম সিং-জি স্মরণীয় হয়ে থাকবেন, যিনি জম্মু ও কাশ্মীরের কল্যাণে জীবন উৎসর্গ করেছিলেন। এক ট্যুইটে প্রধানমন্ত্রী বলেছেন, “একেবারে তৃণমূল স্তরের নেতা হিসেবে অধ্যাপক ভিম সিং-জি স্মরণীয় হয়ে থাকবেন, যিনি জম্মু ও কাশ্মীরের কল্যাণে জীবন উৎসর্গ করেছিলেন। তিনি ছিলেন অত্যন্ত বিদ্বান ও বিচক্ষণ ব্যক্তিত্ব। তাঁর সঙ্গে সাক্ষাতের কথা আমি সর্বদাই স্মরণ করব। তাঁর প্রয়াণে অত্যন্ত ব্যাথিত। তাঁর পরিবার ও অনুগামীদের প্রতি সমবেদনা। ওম শান্তি।”
সিঙ্গাপুরের প্রধানমন্ত্রীকে ভারতের প্রধানমন্ত্রীর উপহার

সিঙ্গাপুরের প্রধানমন্ত্রীকে ১৮৪৯ সালের সিঙ্গাপুর দ্বীপের একটি প্রাচীন মানচিত্রের প্রতিলিপি উপহার দিলেন ভারতের প্রধানমন্ত্রী শ্রী নরেন্দ্র মোদী। ১৮৪২-৪৫ সময়কালের এক সমীক্ষার ভিত্তিতে এই মানচিত্রটি প্রস্তুত করা হয়। জাতীয় পুরাতত্ত্ব বিভাগ, নয়াদিল্লির সংগ্রহশালায় রক্ষিত এই মানচিত্রটির একটি প্রতিলিপি মুদ্রণ করে তুলে দেওয়া হল সিঙ্গাপুরের প্রধানমন্ত্রীর হাতে।
ক্রীড়া ও যুব বিষয়ক ক্ষেত্রে ভারত ও মালদ্বিপের মধ্যে মউ সাক্ষর

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভা ২০১৫-র অক্টোবরে ক্রীড়া ও যুব বিষয়ক ক্ষেত্রে ভারত ও মালদ্বিপের মধ্যে সাক্ষরিত ‘মউ’-এর অনুমোদন দিয়েছে। এই দ্বিপাক্ষিক বিনিময় কর্মসূচি ক্রীড়া বিজ্ঞান, ক্রীড়া ওষুধ, প্রশিক্ষণ দেবার পদ্ধতি, যুব উৎসবগুলিতে অংশগ্রহণ এবং যুব শিবির আয়োজনের মতো ক্ষেত্রগুলিতে জ্ঞান ও পারদর্শিতা সম্প্রসারণের কাজে সহায়তা করবে। এছাড়াও, এর দ্বারা আন্তর্জাতিক পর্যায়ের খেলাগুলিতে ভারতের খেলোয়াড়দের অংশগ্রহণের মানকে উন্নত করবে এবং এর ফলে দুই দেশের মধ্যে দ্বিপাক্ষিক সম্পর্ক আরো শক্তিশালী হবে।
জালিয়ানওয়ালাবাগ হত্যাকাণ্ডের বীর শহীদদের উদ্দেশেশ্রদ্ধা নিবেদন প্রধানমন্ত্রীর

জালিয়ানওয়ালাবাগ হত্যাকাণ্ডের শহীদদের উদ্দেশে আজ শ্রদ্ধা নিবেদন করলেনপ্রধানমন্ত্রী শ্রী নরেন্দ্র মোদী। “জালিয়ানওয়ালাবাগ হত্যাকাণ্ডের বীর শহীদদের আমি সশ্রদ্ধ প্রণতি জানাই।তাঁদের অদম্য মানসিক শক্তির কথা কখনই আমরা বিস্মৃত হব না। দেশের স্বাধীনতার জন্যইতাঁরা তাঁদের জীবন উৎসর্গ করেছিলেন” – এক বার্তায় বলেছেন প্রধানমন্ত্রী।
সৌদি আরবের যুবরাজ, বিদেশমন্ত্রী ফায়জাল বিন ফারহান আল সৌদ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন

নতুন দিল্লি, ২০ সেপ্টেম্বর, ২০২১ প্রধানমন্ত্রী শ্রী নরেন্দ্র মোদীর সঙ্গে আজ সৌদি আরবের যুবরাজ, বিদেশমন্ত্রী ফায়জাল বিন ফারহান আল সৌদ সাক্ষাৎ করেছেন। তাঁদের মধ্যে অনুষ্ঠিত বৈঠকে দুই দেশের কৌশলগত অংশীদারিত্ব পরিষদের কাজকর্ম সহ দ্বিপাক্ষিক বিভিন্ন উদ্যোগ নিয়ে পর্যালোচনা হয়েছে। জ্বালানী, তথ্য প্রযুক্তি ও প্রতিরক্ষা সরঞ্জাম উৎপাদনের মতো গুরুত্বপূর্ণ ক্ষেত্রে প্রধানমন্ত্রী, সৌদি আরবের থেকে আরো বেশি বিনিয়োগ আশা করেন। বৈঠকে আফগানিস্তানের পরিস্থিতি সহ আঞ্চলিক বিভিন্ন বিষয় নিয়ে তাঁরা মতবিনিময় করেছেন। কোভিড – ১৯ মহামারীর সময়ে সৌদি আরবে বসবাসরত ভারতীয়দের যাতে কোন সমস্যা না হয়, তার জন্য সে দেশের প্রশাসন প্রয়োজনীয় ব্যবস্থা নেওয়ায় প্রধানমন্ত্রী সৌদি সরকারকে বিশেষ ধন্যবাদ জানিয়েছেন। শ্রী মোদী, সৌদি বাদশা এবং যুবরাজকে তাঁর উষ্ণ অভিনন্দন ও শ্রদ্ধা জানিয়েছেন।
ইন্দোনেশিয়া, মালয়েশিয়া ও সিঙ্গাপুর সফরের পূর্বে প্রধানমন্ত্রীর বিবৃতি

ইন্দোনেশিয়া, মালয়েশিয়া ও সিঙ্গাপুর সফরের পূর্বে প্রধানমন্ত্রী নরেন্দ্র মোদী এক বিবৃতিতে বলেছেন, ২৯মে থেকে ২ জুন পর্যন্ত তিনি ঐ দেশগুলি সফর করবেন। এই তিন দেশের সঙ্গেই ভারতের মজবুত কৌশলগত অংশীদ্বারিত্ব রয়েছে। ইন্দোনেশিয়ার রাষ্ট্রপতি জোকো উইডোডো-র আমন্ত্রনে তিনি আগামী ২৯ মে জাকার্তায় থাকবেন। প্রধানমন্ত্রী হিসেবে এটাই তাঁর প্রথম সেদেশ সফর। আগামী ৩০-মে রাষ্ট্রপতি উইডোডো-র সঙ্গে তাঁর আলাপ-আলোচনার বিষয়ে তিনি অত্যন্ত আশাবাদী। ভারত-ইন্দোনেশিয়া সি.ই.ও ফোরামের সঙ্গেও তাঁর ও সেদেশের রাষ্ট্রপতির মত-বিনিময় হবে। ইন্দোনেশিয়ায় বসবাসকারী ভারতীয়দের উদ্দেশেও তিনি ভাষন দেবেন। ভারত ও ইন্দোনেশিয়ার মধ্যে শক্তিশালী ও মৈত্রিপূর্ণ সম্পর্ক রয়েছে। উভয় দেশের ঐতিহাসিক ও প্রাচীন সভ্যতাগত যোগসূত্রও অত্যন্ত নিবিড়। দুই দেশেই বহু জাতি, বহু ধর্ম, বহুত্ববাদ ও উদার সমাজ ব্যবস্হায় বিশ্বাসী। তাঁর বিশ্বাস, এই সফরের ফলে এশিয়ার দুই বৃহত্তম গণতান্ত্রিক দেশের মধ্যে সহযোগিতা আরও বাড়বে। সেই সঙ্গে, দ্বি-পাক্ষিক সম্পর্কও মজবুত হবে। আগামী ৩১ মে সিঙ্গাপুরে পৌঁছানোর আগে তিনি সংক্ষিপ্ত সফরে মালয়েশিয়ায় গিয়ে সেদেশের নতুন নেতৃবৃন্দকে অভিনন্দন জানাবেন। সেদেশের প্রধানমন্ত্রী ডঃ মহাথির মহম্মদ-এর সঙ্গে বৈঠকের ব্যাপারে তিনি যথেষ্ট আশাবাদী। সিঙ্গাপুরে পৌঁছে তিনি দুই দেশের মধ্যে দক্ষতা উন্নয়ন, নগর-পরিকল্পনা ও কৃত্রিম বুদ্ধিমতা সহ অন্যান্য কয়েকটি ক্ষেত্রে সহযোগিতা বাড়ানোর ওপর জোর দেবেন। সেদেশের বেশ কিছু সংস্হা ভারতে নগরোন্নয়ন ও পরিকল্পনা, স্মার্ট সিটি ও পরিকাঠামো উন্নয়নক্ষেত্রে গুরুত্বপূর্ণ অংশীদার হয়ে উঠেছে। তাঁর এই সফরের ফলে দুই দেশের মধ্যে বিভিন্ন ক্ষেত্রে সম্পর্ক গড়ে তোলার সুযোগ বাড়বে। আগামী ৩১ মে ভারত-সিঙ্গাপুর শিল্প ও উদ্ভাবন বিষয়ক প্রর্দশনী তিনি ঘুরে দেখবেন। এরপর, তিনি ব্যবসায়ী ও মহলের এক অনুষ্ঠানে ভাষন দেবেন। পরে, সেদেশের প্রথম সারির সি.ই.ওদের সঙ্গে বাণিজ্য ও বিনিয়োগের সুযোগ-সুবিধা নিয়ে আলোচনা করতে এক গোলটেবিল বৈঠকে যোগ দেবেন। সিঙ্গাপুরের রাষ্ট্রপতি হালিমাহ ইয়াকব-এর সঙ্গে আগামী ১ জুন তাঁর সাক্ষাৎ কর্মসূচি রয়েছে। সেদেশের প্রধানমন্ত্রী লি-এর সঙ্গে তাঁর প্রতিনিধি পর্যায়ে আলোচনা হবে। এরপর, তিনি নানইয়াং প্রযুক্তি বিশ্ববিদ্যালয়ে যাবেন এবং সেখানকার পড়ুয়াদের সঙ্গে মত-বিনিময় করবেন। ঐদিন সন্ধ্যায় সাংরিলা বৈঠকে তিনি মূল ভাষন দেবেন। এই প্রথম কোনও ভারতীয় প্রধানমন্ত্রী ঐ বৈঠকে ভাষন দেবেন। এই বৈঠকে আঞ্চলিক নিরাপত্তার বিষয়গুলি এবং সমগ্র অঞ্চলে শান্তি ও স্হিতাবস্হা বজায় রাখার ক্ষেত্রে ভারতের দৃষ্টিভঙ্গি প্রকাশের সুযোগ করে দেবে। আগামী ২ জুন ক্লিফোর্ড পিয়ারে, যেখানে ১৯৪৮-এর ২৭ মার্চ গান্ধীজির চিতাভস্ম সমুদ্রে বিসর্জন দেওয়া হয়েছিল সেখানে একটি ফলকের আবরন উন্মোচন করবেন তিনি। ভারতের সঙ্গে প্রাচীন সভ্যতাগত যোগসূত্র রয়েছে এমন কয়েকটি উপাসনাস্হলেও তাঁর যাওয়ার কর্মসূচি রয়েছে। সিঙ্গাপুর সফরে তাঁর শেষ কর্মসূচির মধ্যে রয়েছে চাঙ্গি নৌ-ঘাঁটি পরিদর্শন। সেখানে তিনি ভারতীয় নৌবাহিনীর যুদ্ধ জাহাজ সাতপুরায় গিয়ে এই জাহাজের আধিকারিক ও নাবিকদের পাশাপাশি সিঙ্গাপুর নৌ-বাহিনীর আধিকারিকদের সঙ্গে মত বিনিময় করবেন। প্রধানমন্ত্রীর বিশ্বাস ইন্দোনেশিয়া, মালয়েশিয়া ও সিঙ্গাপুরে তাঁর এই সফর ভারতের ‘পূর্বে তাকাও’ নীতিকে আরও শক্তিশালী করবে। সেইসঙ্গে, ঐ তিন দেশের সঙ্গে ভারতের সম্পর্ক ও সহযোগিতা আরও বৃদ্ধি পাবে। /…
কেন্দ্রীয় মন্ত্রিসভা দিল্লি মেট্রোর চতুর্থ পর্যায়ের প্রকল্প অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে চতুর্থ পর্যায়ে দিল্লি মেট্রো প্রকল্প অনুমোদিত হয়েছে। এই প্রকল্পে ৬১.৬৭৯ কিলোমিটার দীর্ঘ তিনটি করিডর গড়ে তোলা হবে। এই করিডরের ৪২.৩৫৯ কিলোমিটার অংশ হবে ভূগর্ভস্থ এবং অবশিষ্ট ৩৯.৩২০ কিলোমিটার অংশ ভূ-পৃষ্ঠে নির্মাণ করা হবে। এই করিডর প্রকল্পে মোট ৪৬টি স্টেশন থাকবে। এর মধ্যে ১৭টি ভূ-গর্ভস্থ এবং ২৯টি ভূ-পৃষ্ঠে। প্রকল্প রূপায়ণে মোট খরচ ধরা হয়েছে ২৪ হাজার ৯৪৮ কোটি ৬৫ লক্ষ টাকা। দিল্লি মেট্রো রেল নিগম লিমিটেড এই প্রকল্প রূপায়ণ করবে। অ্যারোসিটি থেকে তুঘলকাবাদ করিডরে মোট ১৫টি স্টেশন, আর কে আশ্রম থেকে পশ্চিম জনকপুরী পর্যন্ত অংশে থাকবে ২৫টি স্টেশন এবং মৌজপুর থেকে মুকুন্দপুর অংশে ৬টি স্টেশন থাকবে। এই মেট্রো করিডর প্রকল্প রূপায়িত হলে মেট্রো পরিষেবার পরিধি বৃদ্ধি পাবে। এর ফলে, জাতীয় রাজধানী অঞ্চলের অনেক এলাকা মেট্রো পরিষেবার সঙ্গে যুক্ত হবে। করিডরগুলির নির্মাণের কাজ শেষ হলে মেট্রোর যাত্রীরা প্রয়োজন মতো যাত্রা বিরতি ঘটিয়ে অন্য রুটে সফর করতে পারবেন। এছাড়াও, এই করিডরগুলি চালু হলে সড়ক যানজট কমবে এবং যানবাহণ দূষণ নিয়ন্ত্রণ করা সম্ভব হবে। প্রস্তাবিত তুঘলকাবাদ – অ্যারোসিটি করিডরটি বিমানবন্দরের সঙ্গে যোগাযোগ ব্যবস্থায় উন্নতি ঘটাবে। এই করিডরগুলি নির্মাণকার্য শেষ হলে দিল্লি মেট্রো রেলের পরিধি বেড়ে দাঁড়াবে ৪০০ কিলোমিটারেরও বেশি।
ভারতীয় সেনার সাহসিকতা ও বীরত্বকে অভিনন্দন প্রধানমন্ত্রীর

প্রধানমন্ত্রী শ্রী নরেন্দ্র মোদী সেনা দিবসে ভারতীয় সেনাবাহিনীর সদস্যদের সাহসিকতা ও বীরত্বকে অভিবাদন জানিয়েছেন। এক বার্তায় প্রধানমন্ত্রী বলেন, “আমাদের সেনাবাহিনী তার শৌর্য এবং পেশাদারিত্বরে জন্য পরিচিত। মানবিক মানসিকতার জন্য ভারতীয় সেনাবাহিনী সম্মানিত হয়। যখনই মানুষের সাহায্যের প্রয়োজন হয় আমাদের সেনারা সঙ্গে সঙ্গে তাঁদের সাহায্যের জন্য ঝাঁপিয়ে পড়েন এবং অসম্ভবকে সম্ভব করে তোলেন।”
ব্যাঙ্গালোর মেট্রো রেল প্রকল্পের ২এ এবং ২বি পর্যায়ের অনুমোদন দিয়েছে কেন্দ্রীয় মন্ত্রিসভা

নতুন দিল্লি, ২০ এপ্রিল, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ব্যাঙ্গালোর মেট্রো রেল প্রকল্পের ৫৮.১৯ কিলোমিটার দীর্ঘ ২এ ও ২বি পর্যায়ের অনুমোদন দেওয়া হয়েছে। ২এ পর্যায়ে সেন্ট্রাল সিল্ক বোর্ড জংশন থেকে কে আর পুরম এবং ২বি পর্যায়ে কে আর পুরম থেকে হেব্বল জংশন হয়ে বিমানবন্দর পর্যন্ত মেট্রো রেলের কাজ করা হবে। পুরো প্রকল্পের ব্যায় ধরা হয়েছে ১৪,৭৮৮.১০১ কোটি টাকা। এই প্রকল্পের কাজ শেষ হলে ব্যাঙ্গালোরে গণপরিবহণ পরিকাঠামোয় নতুন পালক যুক্ত হবে। লক্ষ্য : এই প্রকল্প ব্যাঙ্গালোরের শহরাঞ্চলের গণপরিবহণ ব্যবস্থাকে উন্নত করবে। প্রচুর উন্নয়ন, নিজস্ব গাড়ির পরিমাণ বৃদ্ধি এবং ভারি শিল্পে প্রসার ঘটায় শহরের মধ্যে বেশ যানজটের সৃষ্টি হয়। মেট্রো রেলের নতুন অংশের কাজ শেষ হলে , শহরে যতায়াত এবং শিল্প সংস্থাগুলির বিভিন্ন কাজকর্মে সুবিধা হবে। শহরের মানুষ নিরাপদ, সুরক্ষিত এবং আরামপ্রদ গণপরিবহণ ব্যবস্থা পাবেন। মেট্রো প্রকল্প শহরাঞ্চলের প্রচলিত যানবাহন ব্যবস্থাকে আরও আরামপ্রদ করে তুলবে। এই প্রকল্প বাস্তবায়িত হলে শহরের বাইরের অন্যান্য অংশের লোকেরাও এই পরিষেবার সুযোগ পাবেন। /
ইকনোমিক টাইমসে গ্লোবাল বিজনেস সামিট-এ ভাষণ দিলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ ইকনোমিক টাইমস গ্লোবাল বিজনেস সামিট-এ ভাষণ দেন। প্রধানমন্ত্রী বলেন, ২০১৩-১৪-য় যখন মুদ্রাস্ফীতি, আর্থিক ঘাটতি এবং পলিসি প্যারালিসিস-এর মতো সমস্যায় জর্জরিত ছিল দেশ, তখন থেকে এখন পর্যন্ত পরিবর্তন স্বচ্ছভাবে দৃশ্যমান। দ্বিধার পরিবর্তে এসেছে আশা এবং বাধা-বিপত্তিকে সরিয়ে এসেছে আশাবাদ, বলেন শ্রী মোদী। প্রধানমন্ত্রী বলেন, ২০১৪ সাল থেকে ভারত সব ধরণের আন্তর্জাতিক রেটিং এবং সূচকে গুরুত্বপূর্ণভাবে এগিয়েছে। তিনি আরও বলেন, ‘গ্লোবাল ইনোভেনশ’ সূচকের ক্ষেত্রে ভারত ২০১৪-র ৭৬ থেকে এগিয়ে এসে ২০১৮-য় ৫৭-তে পৌঁছেছে। এই প্রেক্ষিতে ২০১৪-র আগে এবং বর্তমান সময়ে বিভিন্ন ধরণের প্রতিযোগিতার মধ্যে যে পার্থক্য প্রকট ছিল সে বিষয়ে বক্তব্য রাখেন প্রধানমন্ত্রী। তিনি বলেন, এখন বিকাশ নিয়ে যেমন প্রতিযোগিতা হয় তেমনি প্রতিযোগিতা হয় সম্পূর্ণ অনাময়, বা বৈদ্যুতিকীকরণ বা লগ্নি বৃদ্ধির মতো কাঙ্খিত লক্ষ্যগুলি অর্জন নিয়েও। প্রধানমন্ত্রী বলেন, এখন অসম্ভব সম্ভব হয়েছে। তিনি এও বলেন, বর্তমানে ভারতকে দুর্নীতিমুক্ত করার কাজে প্রগতি এসেছে এবং নীতি-নির্মাণে বিধি বর্হিভূত কাজে লিপ্ত হওয়ার প্রবণতাকে বর্জন করা গেছে। ২০১৪-১৯-এই সময়টির উল্লেখ করে শ্রী মোদী বলেন, দেশে গড় বৃদ্ধির হার ৭.৪-এ পৌঁছেছে এবং মুদ্রাস্হীতির হারও কমে গিয়ে হয়েছে ৪.৫ শতাংশেরও কম। বিগত চার বছরে প্রত্যক্ষ্য বিদেশী বিনিয়োগের যে পরিমাণ লক্ষ্য করা গেছে তা ২০১৪-র আগে ৭ বছরে যা হয়েছিল তার সমান। এরজন্য প্রয়োজন ছিল সংস্কারগুলির রূপান্তর। প্রধানমন্ত্রী বলেন, দেওলিয়া আইন, জিএসটি, রিয়্যাল এস্টেট আইনের মাধ্যমে বৃদ্ধি বাড়ানোর ভিত গড়া গিয়েছে। শ্রী মোদী আরও বলেন, ভারত ১৩০ কোটি জনসংখ্যার দেশ এবং এক্ষেত্রে বিকাশ এবং প্রগতির জন্য কোনও একটি স্বপ্ন নেই। আমাদের নতুন ভারতের স্বপ্ন এরকমই যেখানে সমাজের প্রত্যেক সম্প্রদায়ের মানুষের চাহিদা চরিতার্থ করার কাজ করা হবে বলে শ্রী মোদী ঘোষণা করেন। তিনি বলেন, আমরা যে নতুন ভারত গড়ার স্বপ্ন দেখছি তার মধ্যে রয়েছে আগামী দিনগুলির সমস্যা নিরসন করা এবং একইসঙ্গে অতীতের সমস্যাগুলিরও যথাযথ সমাধানের ব্যবস্হা করা। এ প্রসঙ্গে প্রধানমন্ত্রী কয়েকটি উদাহরণ দেন। সেগুলি হল- · ভারত যখন দ্রুততম ট্রেন এসে গিয়েছে তখন দেশে সমস্ত প্রহরী-বিহীন রেল ক্রসিং-ও তুলে দেওয়া হয়েছে। · ভারত যখন দ্রুত গতিতে আইআইটি এবং এইমস গড়ে তুলছে তখন সারা দেশে সমস্ত বিদ্যালয়ে শৌচালয় গড়ে তোলা হচ্ছে। · যখন ভারত সারা দেশে ১০০টি স্মার্ট সিটি গড়ে তুলছে তখন ১০০টি উন্নয়নকামী জেলায়ও দ্রুত গতিতে প্রগতি এসেছে। প্রধানমন্ত্রী বলেন, সরকার ১২ কোটি ছোট এবং প্রান্তিক চাষির কাছে পৌঁছে গিয়েছে যাদের তাঁদের প্রত্যেক বছর ৬০০০ টাকা করে দেওয়া যায়। এরফলে, আমাদের কৃষকদের কাছে আগামী ১০ বছরে ৭.৫ লক্ষ কোটি টাকা পৌঁছে যাবে। শ্রী মোদী বলেন, ডিজিটাল ইন্ডিয়া, স্টার্ট আপ ইন্ডিয়া, মেক ইন ইন্ডিয়া এবং ইনোভেট ইন্ডিয়ার মতো প্রকল্প বা উদ্যোগের ফলে বর্তমানে সুফল পাওয়া যাচ্ছে। প্রধানমন্ত্রী বলেন সরকার ভারতকে ১০ ট্রিলিয়ন ডলার অর্থনীতির দেশ হিসেবে গড়ে তুলতে বদ্ধপরিকর। একইসঙ্গে বিদ্যুৎ চালিত যানবাহন এবং বিদ্যুৎ সংরক্ষণ নির্মাণের ক্ষেত্রে বিশ্বের প্রথম স্হান দখল করতে চায় ভারত।
ভারত ও প্যালেস্টাইনের মধ্যে কৃষি সহযোগিতা প্রসারসম্পর্কিত চুক্তিটিতে কর্মপরবর্তী অনুমোদন কেন্দ্রীয় মন্ত্রিসভার

কৃষিসহযোগিতা সম্পর্কিত ভারত-প্যালেস্টাইন চুক্তিটি আজ কর্মপরবর্তী অনুমোদন লাভ করলকেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার বৈঠকে এ বছর মে মাসে প্যালেস্টাইনের বিদেশ মন্ত্রীর ভারত সফরকালেসম্পাদিত এই চুক্তিতে স্বাক্ষর করে ভারতের কৃষি ও কৃষককল্যাণ মন্ত্রক এবংপ্যালেস্টাইনের কৃষি মন্ত্রক। কৃষিগবেষণা, পশু চিকিৎসা ক্ষেত্রে সহায়তা, প্যালেস্টাইনের পশু স্বাস্থ্য ও পশু চিকিৎসাসম্পর্কিত পরিষেবায় দক্ষতা বৃদ্ধি, সেচ ব্যবস্থা এবং জলবায়ু পরিবর্তন ক্ষেত্রেসহযোগিতা প্রসারের কথা বলা হয়েছে সম্পাদিত চুক্তিটিতে। এছাড়াও, গাছ ও মাটির পুষ্টিবৃদ্ধি, স্বাস্থ্য ব্যবস্থা সম্পর্কিত বিধি-নিয়ম রূপায়ণের ক্ষেত্রে দ্বিপাক্ষিকঅভিজ্ঞতা বিনিময়, গাছপালার সুরক্ষা, পশুপালন, পারস্পরিক অভিজ্ঞতা বিনিময়েরভিত্তিতে আধুনিক সেচ প্রযুক্তি এবং প্রশিক্ষণ ও দক্ষতা বৃদ্ধি সহ বিভিন্ন ক্ষেত্রেসহযোগিতা প্রসারের সংস্থান রয়েছে এর মধ্যে। চুক্তিরআওতায় কৃষি সম্পর্কিত এক স্টিয়ারিং কমিটিও গঠন করার কথা বলা হয়েছে। চুক্তিরউদ্দেশ্যগুলি সফল করে তোলার লক্ষ্যে প্রয়োজনীয় কর্মসূচি এবং কার্যপরিকল্পনা স্থিরকরার দায়িত্ব বর্তাবে এই কমিটির ওপর। সহযোগিতা সম্পর্কিত নির্দিষ্ট কার্যসূচিরচনার দায়িত্বও পালন করবে এই স্টিয়ারিং কমিটি।
‘মাধ্যমিক এবং উচ্চতর শিক্ষাকোষ’ নামে একটি নির্দিষ্ট ও স্থায়ী তহবিল গঠনের প্রস্তাবে সম্মতি কেন্দ্রীয় মন্ত্রিসভার

মাধ্যমিক এবং উচ্চমাধ্যমিক পর্যায়ের শিক্ষা সংক্রান্ত সুযোগ-সুবিধারপ্রসারে ‘মাধ্যমিক এবং উচ্চতর শিক্ষাকোষ’ নামে একটি নির্দিষ্ট স্থায়ী তহবিল গঠনের প্রস্তাবে অনুমোদন দিল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার এক বৈঠকে অনুমোদিত প্রস্তাবটিতে বলা হয়েছে যে ‘মাধ্যমিক এবং উচ্চতরশিক্ষা কোষ’ তহবিলের অর্থ ব্যবহার করা হবে মাধ্যমিক এবং উচ্চমাধ্যমিক পর্যায়েরছাত্রছাত্রীদের কল্যাণে শিক্ষা সংক্রান্ত বিভিন্ন কর্মসূচি রূপায়ণে। তহবিলের অর্থেদেশের বিভিন্ন অংশে শিক্ষা সংক্রান্ত কর্মসূচিগুলি রূপায়িত হবে। তহবিল পরিচালনার প্রশাসনিক দায়িত্বে থাকবে কেন্দ্রীয় মানবসম্পদ বিকাশমন্ত্রক। সেস বাবদ সংগৃহীত অর্থ বিনিয়োগ করা হবে মাধ্যমিক এবং উচ্চমাধ্যমিক শিক্ষাকর্মসূচির প্রসারে। তবে, চাহিদার ভিত্তিতে মাধ্যমিক এবং উচ্চমাধ্যমিক শিক্ষাকর্মসূচি রূপায়ণে তহবিল বন্টনের দায়িত্ব পালন করবে কেন্দ্রীয় মানবসম্পদ বিকাশমন্ত্রক। ‘মাধ্যমিক এবং উচ্চতর শিক্ষাকোষ’কে একটি সংরক্ষিত তহবিলের মর্যাদা দেওয়াহবে। ফলে, এই তহবিল থেকে কোনরকম সুদ অর্জনের ব্যবস্থা থাকবে না। প্রারম্ভিক শিক্ষাকোষের আওতায় যে সমস্ত ব্যবস্থা ও সংস্থান রয়েছে, তাঅনুসরণ করে এই তহবিলের কাজ চালু রাখা হবে। প্রারম্ভিক শিক্ষাকোষের সেস থেকে অর্জিতসম্পদ সর্ব শিক্ষা অভিযান এবং মিড-ডে মিল কর্মসূচির জন্য ব্যবহার করা হয়।
কর্ণাটকে হেলিকপ্টার নির্মাণ প্রকল্পের সূচনা করলেন প্রধানমন্ত্রী শ্রী নরেন্দ্র মোদী

কর্ণাটকের তুমকুর জেলায় হিন্দুস্থান অ্যারোনটিক্স লিমিটেড (এইচ এ এল)-এর একটি নতুন হেলিকপ্টার নির্মাণ কারখানার আনুষ্ঠানিক সূচনা করলেন প্রধানমন্ত্রী শ্রী নরেন্দ্র মোদী। এই উপলক্ষে, একটি ফলকের আবরণ উন্মোচন করেন তিনি। অনুষ্ঠানে বক্তব্য রাখতে গিয়ে প্রধানমন্ত্রী বলেন, তুমকুরের এই নির্মাণ শিল্পটি সাধারণভাবে গড়ে তোলা হচ্ছে না। এটিকে তৈরি করা হচ্ছে এমনভাবে, যাতে সমগ্র বিশ্বের দৃষ্টি আকর্ষণ করা যায়। প্রাক্তন প্রধানমন্ত্রী শ্রী লালবাহাদুর শাস্ত্রীর বিখ্যাত শ্লোগান ‘জয় জওয়ান, জয় কিষাণ’-এর কথা স্মরণ করে প্রধানমন্ত্রী বলেন, গত ৫০ বছরে দেশের কৃষি ক্ষেত্রে প্রভূত অগ্রগতি হয়েছে; দেশ এখন খাদ্যশস্যে স্বনির্ভর। অন্যদিকে, শক্তির দিক থেকে ভারতীয় সেনাবাহিনী এখন অদ্বিতীয়। তাই, বাহিনীর কাজে যে সমস্ত অস্ত্র এবং সাজসরঞ্জাম ব্যবহার করা হচ্ছে, তা যাতে বিশ্বের সর্বশ্রেষ্ঠ মানের হয়ে ওঠে, তা নিশ্চিত করার সময় এখন উপস্থিত। অস্ত্রশস্ত্র আমদানির ওপর নির্ভরশীলতা এখন ত্যাগ করতে হবে। কারণ, ঐ সমস্ত অস্ত্রশস্ত্র সংগ্রহ একদিকে যেমন ব্যয়সাপেক্ষ, অন্যদিকে তেমনই তা অত্যাধুনিক প্রযুক্তিগুণসম্পন্ন নয়। প্রধানমন্ত্রী বলেন, প্রতিরক্ষার সাজসরঞ্জাম উৎপাদনের ওপর কেন্দ্রীয় সরকার বর্তমানে বিশেষভাবে জোর দিচ্ছে। তুমকুরের কারখানায় যে হেলিকপ্টার নির্মিত হবে তা প্রত্যন্ত ও দুর্গম এলাকায় সেনাবাহিনীর কাজে বিশেষভাবে সাহায্য করবে। এখানে নির্মিত প্রথম হেলিকপ্টারটি ২০১৮-তেই আকাশপথে উড়বে বলে তিনি আশা করেন। প্রধানমন্ত্রী বলেন, হেলিকপ্টার নির্মাণের এই কারখানায় প্রত্যক্ষ বা পরক্ষোভাবে কর্মসংস্থানের সুযোগ পাবে দেশের চার হাজার পরিবার। ভারতের শিল্পায়ন সম্পর্কে ডঃ বাবাসাহেব আম্বেদকরের চিন্তাভাবনার কথা স্মরণ করে প্রধানমন্ত্রী বলেন, দরিদ্র ও অবহেলিত মানুষের ক্ষমতায়নে হেলিকপ্টার তৈরির এই কারখানাটি আম্বেদকরের স্বপ্নকে সফল করে তুলবে। অনুষ্ঠানে অন্যান্যদের মধ্যে উপস্থিত ছিলেন কর্ণাটকের রাজ্যপাল শ্রী বাজুভাই ভালা, রাজ্যের মুখ্যমন্ত্রী শ্রী সিদ্ধারামাইয়া এবং শ্রী মনোহর পাররিকর, শ্রী ডি ভি সদানন্দ গৌড়া, শ্রী অনন্ত কুমার বং শ্রী জি এম সিদ্ধেশ্বর – এই চারজন কেন্দ্রীয় মন্ত্রী।
কেন্দ্রীয় মন্ত্রিসভা ভারতীয় রেলে ৭০০ মেগাহার্জ ফ্রিকোয়েন্সি ব্যান্ডে ৫ মেগাহার্জ স্পেকট্রাম বরাদ্দে অনুমোদন দিয়েছে

আত্মনির্ভর ভারত মিশনে গতি নিয়ে আসতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতীয় রেলে স্টেশন এবং ট্রেনে জনসাধারণের নিরাপত্তা ও সুরক্ষা পরিষেবার জন্য ৭০০ মেগাহার্জ ফ্রিকোয়েন্সি ব্যান্ডে ৫ মেগাহার্জ স্পেকট্রামের বরাদ্দ দেওয়ার প্রস্তাবে অনুমোদন দিয়েছে। এই স্পেকট্রাম দিয়ে ভারতীয় রেলে তার যাত্রাপথে এলটিই (দীর্ঘ মেয়াদী বিবর্তন) ভিত্তিক মোবাইল ট্রেন রেডিও যোগাযোগ গড়ে তোলার পরিকল্পনা করেছে। এই প্রকল্পে আনুমানিক ২৫ হাজার কোটি টাকারও বেশি বিনিয়োগ করা হবে। প্রকল্পটি আগামী ৫ বছরের মধ্যে শেষ হবে। এছাড়াও ভারতীয় রেল টিসিএএস (ট্রেনের মুখোমুখি সংঘর্ষ এড়ানো ব্যবস্থা)-কে অনুমোদন দিয়েছে। এটি দেশীয়ভাবে তৈরি এটিপি (সয়ংক্রিয় ট্রেন সুরক্ষা) ব্যবস্থাপনা, যা ট্রেনের মুখোমুখি সংঘর্ষ এড়াতে সাহায্য করবে। এতে ট্রেন দুর্ঘটনা হ্রাস পাবে এবং যাত্রীদের সুরক্ষা সুনিশ্চিত হবে। ফলে রেলের কাজকর্ম এবং রক্ষাণাবেক্ষণ ব্যবস্থাপনায় কৌশলগত পরিবর্তন নিয়ে আসবে। বর্তমান পরিকাঠামো ব্যবস্থাপনা ব্যবহারের মাধ্যমে ট্রেন লাইনের ক্ষমতা বৃদ্ধি করে আরও বেশি ট্রেন চলাচলে সহায়তা করবে এবং নিরাপত্তা ক্ষেত্রে উন্নতিসাধনে সাহায্য করবে। আধুনিক রেল নেটওয়ার্কের ফলে পণ্য পরিবহণে ব্যয় হ্রাস পাবে। এছাড়া মেক ইন ইন্ডিয়া মিশন বাস্তবায়নের মাধ্যমে উৎপাদন ইউনিট গড়ে তোলার ক্ষেত্রে বহুজাতিক শিল্প সংস্থাকে আকৃষ্ট করে তোলা যাবে ও কর্মসংস্থানের সুযোগ তৈরি হবে। ভারতীয় রেলের জন্য এলটিই ব্যবহারের উদ্দেশ্যই হলো ট্রেন চলাচলের ক্ষেত্রে সুরক্ষা ও নিরাপত্তা সুনিশ্চিত করা এবং নির্ভরযোগ্য ভয়েজ, ভিডিও ও তথ্য যোগাযোগ পরিষেবা গড়ে তোলা। এটি আধুনিক সিগন্যালিং এবং ট্রেন সুরক্ষা ব্যবস্থাপনার জন্য ব্যবহৃত হবে। লোকো পাইলট এবং গার্ডদের মধ্যে নির্বিঘ্নে যোগাযোগ নিশ্চিত করবে। এটি দক্ষ, নিরাপদ এবং দ্রুত ট্রেন চলাচলের ক্ষেত্রে সাহায্য করবে। ট্রেনের কামরায় বিশেষত ওয়াগান ও লোকোমোটিভে সিসিটিভি ক্যামেরার মাধ্যমে লাইভ ভিডিও ফিড পাঠাতেও সক্ষম হবে। এর জন্য ট্রাই কর্তৃপক্ষের সুপারিশ অনুসারে রয়্যালটি ফি এবং ব্যক্তিগত ব্যবহারের জন্য লাইসেন্স ফি প্রদানের ক্ষেত্রে টেলি যোগাযোগ দপ্তরের নির্ধারিত সূত্রের ভিত্তিতে যে মাশুল ধার্য করা হয়েছে তা দিতে হবে।
আগামী ৯ অক্টোবর প্রধানমন্ত্রী হরিয়ানা সফর করবেন

প্রধানমন্ত্রী শ্রী নরেন্দ্র মোদী আগামী (৯ই অক্টোবর) হরিয়ানার রোহতকের সাম্পলা পরিদর্শন করবেন। সেখানে তিনি দীনবন্ধু স্যর ছোটুরামের মূর্তির আবরণ উন্মোচন করবেন। স্যর ছোটুরাম একজন বিশিষ্ট নেতা ছিলেন, যিনি কৃষকদের কল্যাণের জন্য অক্লান্ত পরিশ্রম করেছেন। তিনি পিছিয়ে পড়া ও অনুন্নত শ্রেণীর মানুষের উন্নতির জন্য কাজ করেছেন। শিক্ষা ক্ষেত্র এবং অন্যান্য সামাজিক কাজের জন্যও তিনি স্মরণীয় হয়ে রয়েছেন। একটি জনসভায় প্রধানমন্ত্রী সোনেপতের একটি রেল কোচ পুনর্গঠন কারখানার ভিত্তিপ্রস্তর স্থাপন করবেন। এই প্রকল্পের কাজ শেষ হলে এটি উত্তর ভারতে রেল কোচের মেরামতি ও রক্ষণাবেক্ষণের একটি বড় কেন্দ্র হয়ে উঠবে। এই কারখানা স্থাপনের জন্য মডিউলার ও অত্যাধুনিক নির্মাণ প্রযুক্তি ব্যবহার করে, আধুনিক যন্ত্রপাতি ও পরিবেশ-বান্ধব পদ্ধতি প্রয়োগ করা হচ্ছে।
রাজ্যের বন্যা পরিস্থিতি নিয়ে প্রধানমন্ত্রী আসামের মুখ্যমন্ত্রীর সঙ্গে কথা বললেন

প্রধানমন্ত্রী শ্রী নরেন্দ্র মোদী আসামের মুখ্যমন্ত্রী শ্রী সর্বানন্দসোনোয়ালের সঙ্গে রবিবার ও আজ ঐ রাজ্যের বন্যা পরিস্থিতি নিয়ে আলোচনা করেন। প্রধানমন্ত্রী ট্যুইট করে জানিয়েছেন যে, কেন্দ্রীয় সরকার ঐ রাজ্যের বন্যাপরিস্থিতির ওপর নিরন্তর নজর রাখছে আর বন্যা পরিস্থিতির মোকাবিলায় আসাম সরকার’কেসবরকম সহায়তার আশ্বাস দিয়েছে। এক বার্তায় প্রধানমন্ত্রী বলেছেন, “যেদিন থেকে আসামে বন্যা দেখা দিয়েছে,তখন থেকেই কেন্দ্রীয় সরকার সদাসর্বদা পরিস্থিতির ওপর কড়া নজর রাখছে। রাজ্যের কোনও কোনও অংশে দেখা দেওয়া বন্যা পরিস্থিতি কাটিয়ে উঠতে আসাম’কেসবরকম সহায়তা দেওয়া হচ্ছে”।